**EDUP 3053 - TEKNOLOGI UNTUK PENGAJARAN DAN PEMBELAJARAN**

**PEMBENTANGAN KUMPULAN**

Secara kumpulan (2-3 orang) anda dikhendaki mencari maklumat berkaitan dengan tajuk yang dipilih dari pelbagai sumber. Seterusnya dengan menggunakan perisian persembahan, setiap kumpulan dikehendaki memilih satu daripada tajuk-tajuk berikut untuk di bincangkan di dalam kelas. Mengaplikasikan pelabagai media seperti grafik, teks, audio, video dengan baik di dalam persembahan akan diambil kira dalam menilai pembentangan individu. Masa pembentangan tidak lebih daripada 30 minit.

**Tajuk Pembentangan**

* 1. Masih ada guru-guru yang berpandangan bahawa bidang teknologi pengajaran dan pembelajaran ialah menghasilkan alat bantuan mengajar (ABM). Berikan pandangan anda tentang kepercayaan tersebut dan apakah sebenarnya konsep teknologi dalam Technological Pedagogical Content Knowledge (*TPACK).*
	2. Di dalam merancang pengajaran, guru-guru harus menggunakan media atau membangunkan sendiri bahan untuk digunakan dalam pengajaran mereka. Apakah kriteria-kriteria yang boleh digunakan sebagai pertimbangan dalam memilih atau membangunkan media yang akan digunakan dalam pengajaran dan pembelajaran.
	3. Reka bentuk pengajaran ialah proses sistematik dalam mereka bentuk, membangun, melaksana dan menilai pengajaran. Berdasarkan penyataan tersebut, terangkan peranan reka bentuk pengajaran kepada seorang guru dalam merancang proses pengajaran dan pembelajaran.
	4. Model reka bentuk pengajaran membantu guru merancang dan melaksanakan pengajaran. Jelaskan perbezaan di antara model reka bentuk pengajaran ADDIE dan ASSURE yang sering digunakan oleh seorang guru dalam menyediakan bahan pengajaran.
	5. Merujuk kepada Smaldino,S.E., Russell,J.D.,Heinich,R. & Molenda,M.dalam bukunya *Instructional technology and media for learning* Instructional technology and media learning. New Jersey:Pearson Educational Inc. Bincangkan perkara-perkara yang perlu dipertimbangkan oleh seseorang pereka bentuk dalam menghasilkan reka bentuk visual yang menarik.
	6. Merujuk kepada Smaldino,S.E., Russell,J.D.,Heinich,R. & Molenda,M.(2005). Instructional technology and media for learning. (8th ed.).New Jersey: Pearson Educational Inc. Terdapat pelbagai format dalam menghasilkan audio. Jelaskan pelbagai format audio yang terdapat di dalam pasaran dan nyatakan kelebihan dan kekurangannya.
	7. Penggunaan video yang dihasilkan sendiri oleh guru menjadi lebih mudah dengan adanya kemudahan perkakasan dan perisian komputer. Jelaskan langkah-langkah yang perlu dilalui untuk menghasilkan sebuah video untuk tujuan pembelajaran.
	8. Kemahiran pengintegrasian teknologi maklumat dan komunikasi oleh guru-guru di bilik darjah memberi kesan positif kepada pengajaran dan pembelajaran. Perisian yang sering digunakan adalah seperti pemprosesan perkataan, hamparan elektronik, persembahan elektronik dan pangkalan data. Berdasarkan contoh-contoh perisian yang sesuai, jelaskan bagaimanakah pengintegerasian perisian-perisian tersebut membantu guru dalam pengajaran dan pembelajaran.
	9. Pada masa ini, kita telah melihat perkembangan teknologi telefon pintar dan tablet yang berkembang dengan pesat. Terdapat banyak aplikasi atas talian seperti Google Apps yang boleh dimanfaatkan untuk pembelajaran abad 21 secara percuma. Berdasarkan beberapa contoh aplikasi yang disediakan, bagaimana ia dapat digunakan dalam pengajaran dan pembelajaran secara atas talian.
	10. Dalam pembelajaran abad ke 21, aktiviti lebih berfokuskan kepada murid dan teknologi multimedia interakatif. Pilih satu aplikasi multimedia yang boleh digunakan untuk mata pelajaran pengkhusan anda dan buat penilaian terhadap ciri-ciri multimedia yang terkandung dalam aplikasi tersebut.
	11. Isu hak cipta adalah sangat penting untuk melindungi sesuatu produk. Walau bagaimana pun untuk tujuan pengajaran dan pembelajaran kita masih dibenarkan untuk menggunakannya dengan mematuhi syarat-syarat tertentu. Jelaskan apakah hukuman-hukuman yang boleh dikenakan sekiranya kita melanggar akta hak cipta dan apakah syarat-syarat yang perlu dipatuhi dalam menggunakan bahan-bahan yang dilindungi melalui akta hak cipta untuk tujuan pengajaran.
	12. Terangkan dan jelaskan apakah perbezaan web 1.0, web 2.0 dan web 3.0. Berikan contoh-contoh yang sesuai dalam penjelasan tersebut.
	13. Lebih sedekad yang lalu, perisian yang berkuasa untuk menguruskan pangkalan data yang kompleks telah digabungkan dengan rangka kerja digital untuk menguruskan kurikulum, bahan latihan, dan alat-alat penilaian. Hasilnya terbentuk satu teknologi yang dikenali sebagai Sistem Pengurusan Pembelajaran (LMS). Jelaskan apakah yang anda faham tentang LMS serta kelebihannya dalam pengajaran dan pembelajaran masa kini.
	14. Di bawah projek 1BestariNet, sekolah-sekolah di Malaysia telah dilengkapkan dengan penyelesaian bersepadu yang membolehkan pengajaran, pembelajaran, kolaboratif dan pentadbiran dijalankan melalui Frog VLE. Apakah manfaat yang akan diperolehi oleh pelajar, guru dan ibu bapa melalui projek tersebut.